Lav et referat af nedenstående tekst:

Tekst:
Branche- og arbejdsgiverforeningen KA Pleje anker dommen over Brønderslev Kommune, der 5. juli blev dømt i Vestre Landsret for at have underbetalt pleje- og omsorgsvirksomheden Blæksprutten. Kommunen blev dømt til at betale fem millioner kroner i erstatning til Blæksprutten samt sagsomkostninger til KA Pleje, men det er ifølge KA Pleje ikke tilfredsstillende. Det skriver brancheforeningen i en pressemeddelelse. Det er måden, retten er nået frem til erstatningsbeløbet på, som får KA Pleje til at anke dommen til Højesteret. KA Plejes påstandskrav var 22 millioner kroner, mens landsretten efter det, retten selv betegner som ”et friere skøn”, nåede frem til en erstatning på fem millioner kroner til Blæksprutten. - Lovgivningen siger meget klart, at det er kommunen, der skal dokumentere sine timepriser. Det er ikke sket her, lyder det fra KA Plejes direktør Karsten Høgild. Glæder sig over medhold Direktøren glæder sig over, at Vestre Landsret gav KA Pleje medhold i de principielle spørgsmål. - I forhold til det principielle er dommen i Vestre Landsret en klar sejr for os, men vi kan ikke stiltiende se til, at man bare sjusser sig frem til erstatningsbeløbet og belønner kommunen for at bryde lovgivningen. Vi skal have slået fast én gang for alle, at en kommune naturligvis ikke kan slippe billigere ved at bryde lovgivningen. Derfor anker vi til Højesteret, lyder det fra Karsten Høgild.

Referat:
Erstatningen til pleje- og omsorgsvirksomheden Blæksprutten for Brønderslev Kommunes underbetaling er ifølge brancheforeningen KA Pleje for lav. Foreningen har derfor på vegne af Blæksprutten anket landsrettens dom til Højesteret.